**Paziņojums par izsoles izsludināšanu**

**dzīvokļa īpašuma Kārļa ielā 2-3, Jelgavā izsole**

Jelgavas valstspilsētas pašvaldības Izsoles komisija 2025. gada 28. jūlijā plkst. 16.45Jelgavā, Lielajā ielā 11, 207. telpā, rīko atkārtotu dzīvokļa īpašuma ar kadastra numuru 09009028599 Kārļa ielā 2-3, Jelgavā, kas sastāv no dzīvokļa Nr. 3 (telpu grupas kadastra apzīmējums 09000050081001004, viena istaba, krāsns apkure, kopējā platība 23,0 m2) un tam piekrītošajām kopīpašuma 215/3688 domājamām daļām no būvēm (kadastra apzīmējums 09000050081001, kadastra apzīmējums 09000050081002, kadastra apzīmējums 09000050081003, kadastra apzīmējums 09000050081004) un zemes (kadastra apzīmējums 09000050081), mutisku izsoli ar augšupejošu soli.

Izsoles sākumcena 3100,00 *euro*, izsoles solis 100,00 *euro*, nodrošinājums 310,00 *euro*, reģistrācijas maksa 50,00*euro*, nomaksas termiņš – 5 gadi.

Izsoles pretendentu reģistrācija tiek uzsākta pēc paziņojuma publicēšanas oficiālajā izdevumā “Latvijas Vēstnesis”, saskaņā ar izsoles noteikumos noteikto.

Izsoles noteikumos norādītos dokumentus izsoles pretendents vai viņa pilnvarotā persona līdz 2025. gada 22. jūlijam plkst.16.00 var iesūtīt pa pastu, iesniegt personīgi Klientu apkalpošanas centrā (Lielā iela 11, Jelgava, tālr.63005559 dzīvokļa apskatei) vai elektroniski (elektroniskais dokuments jāsagatavo atbilstoši normatīvajiem aktiem par elektronisko dokumentu izstrādāšanu un noformēšanu), nosūtot tos uz e-pasta adresi pasts@jelgava.lv.